Samuel Atta Mills

**Samuel Atta Mills** (du'am yʋʋm anɛ 26 Vaala/Nwadisanu 1956) anɛ Ghana pɔlits nwɛɛd ka an Wadmaani paas Wadmaanib yikanɛ paasi ayɔpɔi la, Ghana Republic kanɛ paasi anaasi la ni zieni tis Komenda Edina Eguafo Abrem Constituency bɛ Central Region la. O anɛ Maasim tiig Naadɔɔg(National Democratic Congress nid).

## On siniŋ siem nɛ o sakur yɛla
Ba da dua Mills nɛ Alamis daar yʋma tusir nɛ kɔbiswai nɛ pisnu nɛ ayuobʋ, Nwadisa anaasi la dabpisi nɛ ayuobʋ daar. O yinɛ Kissi bɛ Central Region sʋʋlim, Ghana la. O da keŋi o secondary School nɛ Mfantsipim School, ani ka o da die o GCE kasɛtta gbaʋŋ. O da tɔlisi keŋ Komenda College sakur tita'ar la ni ani ka o da die paan kasɛta gbaʋŋ (Diploma in Education). On da keŋ Komenda la zugɔ, Mills da paam suori keŋ Belmont University  zamis ka ba da tis o BBA in Economics and Accounting kasɛta gbaʋŋ yʋma tusir nɛ kɔbiswai nɛ pisnii nɛ anaasi (1984), nɛ o MBA in Finance and Banking kasɛta gbaʋŋ yʋma tusir nɛ kɔbiswai nɛ pisnii nɛ ayuobʋ (1986) la ni.

## Tʋʋma yɛla
On da nam pʋ lieb Wadmaan la, Mills da tʋmnɛ Ghana Tourism Development Company la ni ka aan ba chief executive officer yʋma tusa ayi' nɛ atan' la ni (2003) ti paae yʋma tusa ayi' nɛ anu la ni (2005). Yʋma tusa ayi' nɛ anu kanɛ da gaad la ni (2005), o da naam Panera Bread la ni lieb Regional Manager. O da tʋmnɛ ala paae ti paae yʋma tusa ayi' nɛ awai la ni (2009) ka ba gaŋ o ye o an onɛ sʋŋid gɔmma zudaan John Atta Mills. O da lɛn tʋm nɛ First American Bank la ni ka an kpɛɛmkanɛ gɔsidi ba ligipɛmisa yɛla.

## Pɔlitis nwɛ'ɛb yɛla
Mills anɛ Maasim tiig Naadɔɔg (National Democratic Congress) nid.

Yʋma tusa ayi' nɛ pii nɛ ayuobʋ (2016) vɔɔdʋg la ni la, o da di Komenda-Edina-Eguafo-Abirem Constituency Wadmaan kʋk la. O da paam vɔɔt kal tusa pisi nɛ yinne nɛ kɔbiswai nɛ pisnu nɛ ayɔpɔi (21,957) ka li an pistan' nɛ anii duali anaasi kɔbʋg pʋʋgin la (38.4%), ka Stephen Nana Ato Arthur onɛ an Wabʋg Naadɔɔg(NPP) nid la,  mɔr vɔɔt kal tusa pii nɛ anu nɛ kɔbiswai nɛ pisyuobʋ (15,960) ka li an pisi nɛ ayɔpɔi duali awai kɔbʋg pʋʋgin (27.9%), ka John Sterlin onɛ an PPP nid la,  mɛ mɔr vɔɔt kal tusa pii nɛ anii nɛ kɔbisnii nɛ pisyuobʋ (18,860) ka li an pistan' nɛ atan' kɔbʋg pʋʋgin (33.0%), Mrs. Rose Austin Tenadu onɛ an Anɔraʋg Naadɔɔg (CPP) nid la  paam vɔɔt kal kɔbisnaasi nɛ piiga (410) ka li an nɛɛm duali ayɔpɔi (0.7%).

## Laasʋg banɛ ni ka o tʋm
Wadmaanib yin la, o da tʋm laasʋg nam kɔnɔb kɔnɔb ni. O da paas laaskanɛ gɔsid suoya nɛ laad ziib nam yɛla (Roads and Transport Committee), ka lɛn an kʋkdaan nyaadɔli tis laaskanɛ gɔsid nidibi tuunsid ban di gɔmena ligidi siem (Public Accounts Committee).

## Yʋʋm tusa ayi' nɛ pisi (2020) vɔɔdʋg la ni yɛla
Ba da lɛn vɔɔt Mills Komenda-Edina-Eguafo-Abirem yʋma tusa ayi' nɛ pisi (2020) Ghana wʋsa vɔɔtʋgin la. O da paam vɔɔt kal tusa pisi nɛ ayuobʋ nɛ kɔbisnii nɛ pisnii nɛ ayuobʋ (26,886) ka li an pisnaasi nɛ ayi' duali ayɔpɔi kɔbʋg pʋʋgʋn la (*42*.7%), ka Samuel Joe Acquah, onɛ an Wabʋg Naadɔɔg (NPP) nid la paam vɔɔt kal tusa pisi nɛ atan' nɛ pistan' nɛ awai (23,039) ka li an pistan' nɛ ayuobʋ duali ayuobʋ (36.6%),  ka GUM nid Abubakr Sadiq Cann mɛ mɔr vɔɔt kal tusir nɛ yinne nɛ kɔbiga nɛ pisi nɛ ayi' (1,122) ka li an yinne duali anii kɔbʋg pʋʋgin (1.8%), ka John Sterlin onɛ an Anɔraʋg na'adɔɔg nid la (PPP) paam vɔɔt kal tusa pii nɛ yinne nɛ kɔbiswai nɛ pisyuobʋ nɛ anaasi (11,964) ka li an pii nɛ awai kɔbʋg pʋʋgin (19.0%).

## Mɛŋ bɛlim
Mills anɛ Kristo biig ka ken Methodist pʋ'ʋsʋm, Ghana. o baabiigi an Ghana gɔmena zudaan kʋdʋg John Atta Mills.

## Gbanvɛɛnsa